Diari Oficial de la Generalitat Valenciana


Sumari del DOGV 5597, del 12-09-2007 (2007/11803)

Informació pública de l'aprovació definitiva del PAI del sector S-2 Est II.
---------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11966


Data del document
:   14-08-2007

Organisme emissor
:   Ajuntament de la Romana

Tipus de document
:   Informació Pública

Descriptors 

:   * Romana, la
    * pla d'urbanisme
    * administració local

Informació pública de l'aprovació definitiva del PAI del sector S-2 Est II. [2007/11158]  
El Ple de l'Ajuntament, en sessió ordinària de 4 d'abril de 2007, va adoptar entre altres l'acord següent:  
Vist que amb data 16 de novembre de 2006 la mercantil Bernadagolf, SL va presentar documentació administrativa i proposició juridicoeconòmica per a participar en el concurs de programació del sector 2 Este II, sent-ne l'única aspirant.  
Vist l'informe de 29 de juny de 2007 de Pascual Limiñana Lara, advocat de Terraurbana, empresa que presta serveis d'assessoria urbanística en aquest ajuntament.   
Vistos els informes de Juan Antonio Vera Mollá de data 4 de juliol de 2007.  
Vist l'informe de la secretària-interventora d'aquest ajuntament de data de 5 de juliol de 2007.  
De conformitat amb els articles 135 i següents de la Llei Urbanística Valenciana (LUV), i 314 i següents del seu reglament, es proposa a l'òrgan plenari l'adopció de l'acord següent:  
Primer. Valorar la proposició juridicoeconòmica de l'empresa Bernadagolf, SL en 94,29 punts, de conformitat amb els informes incorporats a l'expedient i en base a criteris d'adjudicació establerts en les bases particulars que regeixen el concurs d'aquest sector.  
Segon. Aprovar definitivament el Programa d'Actuació Integrada amb tots els instruments de planejament i de gestió incorporats, i s'haura de modificar la parcel·la mínima inicialment establerta, de conformitat amb l'informe de Juan Antonio Vera i basant-se en els arguments que s'hi expressen.  
Tercer. Remetre les actuacions a la conselleria competent en matèria d'urbanisme.  
Quart. Notificar tal acord d'aprovació i adjudicació als qui consten com a interessats en les actuacions, sense perjudici de la comunicació que s'indica en l'article 166 de la LUV, i, en tot cas, als qui hagen participat en el concurs. I inserir, així mateix, un anunci en els diaris oficials assenyalats en l'article 132 per donar compte de l'adjudicació i aprovació.  
Cinqué. Facultar l'alcalde perquè, en el termini d'un mes a partir de la notificació de l'acord d'aprovació i adjudicació del programa a l'adjudicatari, procedisca a la formalització en document administratiu del contracte per al desplegament i l'execució del Programa d'Actuació Integrada. Amb anterioritat a la formalització del contracte, l'urbanitzador haurà d'acreditar davant l'administració la constitució de la garantia definitiva per una quantia equivalent a un 10% del valor de les càrregues d'urbanització, en la forma establerta en les bases reguladores del programa.  
Contra la present resolució, que posa fi a la via administrativa, es podrà interposar potestativament, basant-se en l'article 116 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú, recurs de reposició davant l'òrgan municipal que va dictar l'acte en el termini d'un mes, comptador des de l'endemà de la darrera publicació del present edicte, o bé interposar recurs contenciós administratiu directament davant els jutjats contenciosos administratius d'Alacant en el termini de dos mesos, comptadors des de l'endemà de la darrera publicació del present edicte, segons que preveu l'article 46 de la Llei 29/1988, de 13 de juliol, Reguladora de la Jurisdicció Contenciosa Administrativa.  
La Romana, 14 d'agost de 2007.- L'alcalde: Manuel Hernández Riquelme.